laion/Wikipedia-Exotic huggingface dataset:
לוק אוונס

לוק ג'ורג' אוונס (באנגלית: Luke George Evans;‏ נולד ב-15 באפריל 1979) הוא זמר ושחקן קולנוע וולשי, אשר ידוע בזכות תפקידיו בסרטים "התנגשות הטיטאנים", "שלושת המוסקטרים", "מהיר ועצבני 6", בטרילוגיית "ההוביט", "דרקולה: ההתחלה" ו"הקרב על מידווי". אוונס נולד וגדל בעיירה אָבֶּרְבָּרְגוֹיְד (אנ') שבדרום ויילס, בנם היחיד של איבון ודייוויד אוונס. הוא עזב את ביתו בגיל צעיר כדי לנסוע ללמוד משחק בקארדיף ובלונדון. הוא צבר ניסיון לראשונה על בימות תיאטרון ברחבי אנגליה והתגלה בזכותו הופעה מפורסמת במחזמר "טאבו" בתפקיד בילי. אוונס הופיע לראשונה כשחקן קולנוע בשנת 2010 בקומדיה של סטיבן פרירס "תמרה דרו" בתפקיד אנדי קוב לצידה של ג'מה ארטרטון ובשובר בקופות "התנגשות הטיטאנים". בשנת 2011 הופיע אוונס בפנטזיות הפעולה "בני אלמוות" בתור זאוס מלך האלים ו"שלושת המוסקטרים" בתפקיד המוסקטר ארמיס. ב-2012 השתתף לצידו של ג'ון קיוזאק במותחן הפשע "העורב" בתפקיד הבלש אמט פילדס. בשנת 2013 התפרסם אוונס בתפקיד אואן שואו הנבל הראשי בסרט האקשן שובר הקופות "מהיר ועצבני 6" ובסרטו של פיטר ג'קסון "ההוביט: מפלתו של סמאוג" בתור ברד הקשת וכן בסרט "דרקולה: ההתחלה". בשנת 2016 שיחק בתפקיד ראשי במותחן "הבחורה על הרכבת" לצידם של אמילי בלאנט, אליסון ג'ני, אדגר רמירס ולורה פריפון. בשנת 2017 שיחק בסרט הפנטזיה "היפה והחיה", לצד אמה ווטסון, דן סטיבנס ויואן מקגרגור. הסרט מבוסס על סרט האנימציה של חברת וולט דיסני "היפה והחיה" מ-1991. בשנת 2018 שיחק בסדרה "רצח אופי" בתפקיד ג'ון מור. הסדרה מבוססת על ספר בעל אותו שם מאת קיילב קאר. בשנת 2019 שיחק בסרט "אנה" בתפקיד אלכס (סוכן ק.ג.ב.) לצידה של סשה לוס. במרץ 2021 החלו הצילומים לסרט "פינוקיו" אשר צפוי לצאת בסוף שנת 2022, בו אוונס מגלם את דמותו של העגלון. באותה שנה נודע כי ישוב לגלם את גסטון בסדרת הטלוויזיה "עיירה קטנה" בשירות הזרמת המדיה דיסני+, ותשמש כפריקוול עבור עלילת הסרט "היפה והחיה" ותתמקד בדמויותיהם של גסטון ולה-פו. אוונס הוא הומוסקסואל מוצהר. בין השנים 2014–2016 היה בזוגיות עם השחקן והדוגמן הספרדי ג'ון קורטחרנה (אנ'). אוונס היה במערכת יחסים עם השחקן הקולומביאני ויקטור טורפין בשנת 2018, וכן עם המנהל האמנותי הארגנטינאי רפאל אולארה מ-2019 עד 2020. 2019: At Last מדיה וקבצים בנושא לוק אוונס בוויקישיתוף אתר האינטרנט הרשמי של לוק אוונס לוק אוונס, ברשת החברתית פייסבוק לוק אוונס, ברשת החברתית אקס (טוויטר) לוק אוונס, ברשת החברתית אינסטגרם לוק אוונס, במסד הנתונים הקולנועיים IMDb (באנגלית) לוק אוונס, באתר AllMovie (באנגלית) לוק אוונס, באתר Rotten Tomatoes (באנגלית) לוק אוונס, באתר Box Office Mojo (באנגלית) לוק אוונס, במסד הנתונים הקולנועיים KinoPoisk (ברוסית) לוק אוונס, באתר MusicBrainz (באנגלית) לוק אוונס, באתר Discogs (באנגלית) לוק אוונס, באתר Songkick (באנגלית) אמיר בוגן, "גל גדות צריכה להודות לי על המוות שלה במהיר ועצבני", באתר ynet, 9 באוקטובר 2016
טושיו סוזוקי

טושיו סוזוקי (ביפנית: 鈴木 敏夫; נולד ב־19 באוגוסט 1948) הוא מפיק סרטי אנימה יפני. סוזוקי ידוע כאחד המפיקים המצליחים ביותר של יפן וכנשיא לשעבר של סטודיו ג'יבלי. סוזוקי החל את דרכו בחברת ההפקות טוקומה שוטן, אליה הצטרף זמן קצר אחרי שסיים את לימודיו. הוא עבד במגזין "Asahi Geino" ובשנת 1978 החל לעבוד כעורך בחברת "Animage", שם פגש את הבמאי הייאו מיאזאקי. סוזוקי שכנע את מיאזאקי לעבד את סיפורה של נאוסיקה לסרט, ולאחר מכן היו לשניים מהמייסדים של סטודיו ג'יבלי, תחילה כחבר במספר ועדות בהן בוועדה ליצירת הסרטים "השכן הקסום שלי טוטורו" ו"קבר הגחליליות", ובשנת 1991 הצטרף באופן רשמי כמפיק באולפן. הוא הוביל את האולפן החל משנת 2005, ועזב את תפקידו בשנת 2008 (אך עדיין מכהן כמנכ"ל החברה). בשנת 2021 קיבל את פרס וינזור מקיי בטקס פרסי אנני ה-49. סוזוקי בעל תואר בספרות מאוניברסיטת קיו. טושיו סוזוקי, במסד הנתונים הקולנועיים IMDb (באנגלית) טושיו סוזוקי, באתר MusicBrainz (באנגלית) טושיו סוזוקי, באתר anime news network (באנגלית) טושיו סוזוקי, באתר הסרט נאוסיקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא קצרמר בנושא יפנים. אתם מוזמנים לתרום לוויקיפדיה ולהרחיב אותו.
אולם הבד (איפר)

אולם הבדים (בפלמית: Lakenhal או Lakenhalle) של איפר, בלגיה, היה אחד המבנים המסחריים הגדולים ביותר שנבנו בימי הביניים. האולם נבנה בסגנון גותי מוקדם, ושימש כשוק העיקרי וכמחסן לתעשיית הבדים המשגשגת של העיר הפלמית. בניית המבנה המקורי החלה עם הקמת מגדל הפעמונים בשנת 1200 ונמשכה יותר ממאה שנים. האגף המזרחי החל להיבנות ב-1260, והאגף המערבי החל להיבנות ב-1286, המבנה הושלם בשנת 1304. הבניין נחרב כמעט לחלוטין לאחר הפצצה ארטילרית על איפר במלחמת העולם הראשונה. בין השנים 1933 ל-1967, האולם שוחזר למצבו לפני המלחמה. עם אורך של 125 מטר ומגדל פעמונים בגובה 70 מטר, אולם הבדים משחזר את החשיבות והעושר של עיר מסחר מימי הביניים. סמוך לאולם נמצאת הקתדרלה של מרטין הקדוש, שגם היא ספגה נזקים כבדים במהלך המלחמה ושוחזרה. אולם הבדים נבנה בלב העיר, על גדתה המזרחית של תעלת איפרלה, יובל של הנהר אֵיזר הנשפך לים הצפוני, על מנת לאפשר לספינות מסחר להתקרב למקום ולטעון ולפרוק סחורה. אורך האולם הוא 125 מטר. המבנה היה בן שתי קומות, ונבנה כמלבן המקיף חצר פנימית, ששימשה שוק למוצרי הטקסטיל. בדרומו של המבנה נקבעו 48 דלתות יציאה אל כיכר השוק, שהייתה סמוכה לאולם הבדים. בקומה הראשונה היו אולמות בעלי תקרת לבנים קמורה, ששימשו למסחר ולאחסון הטקסטיל. הקומה השנייה הורכבה מאולמות רבים, חלקם מפוארים מאוד, וקורתה בקורות עץ ענקיות. האולמות בקומה זו שימשו את הסוחרים לאחסון, סעודות, פגישות של חברי גילדות הסוחרים, וחברי מועצת העיר. חזית אולם הבדים נבנתה משלוש שורות של קשתות מחודדות זו על גבי זו שסוגרות על חלונות וגומחות. לפני מלחמת העולם הראשונה ניצבו בהן פסלים של אישים היסטוריים, דוכסים ודוכסיות של פלנדריה. בארבע פינות המתחם נבנו צריחים מחודדים בסגנון גותי. במאה השבע עשרה נבנה אגף חדש לאורך צלעו הדרומית של המבנה הישן. אגף זה נבנה בין 1619 ל-1622 בסגנון הרנסאנס. גם באגף זה שתי קומות, הבנויות על גבי עמודים מקושתים, היוצרים ארקדה רחבה לאורך הבניין. האגף החדש משמש כיום את עיריית איפר. מגדל הפעמונים בעל ארבעה צריחים ומגדל מרכזי מכיל קריון בעל 49 פעמונים. המגדל מהווה חלק מאולם הבד, ומגיע ל-70 מטרים. ממוט היוצא מעל למגדל ניצב דרקון המשקיף על העיר. את אבן פינתו ירה בלדווין הראשון מקונסטנטינופול בשנת 1201. המגדל נבנה על מנת לשמש כמגדל שמירה עבור אנשי העיר ורכושם. המגדל מציע מבט מורחב על סביבתו והוצב בו צופה שצפה אל מחוץ לעיר במשך 24 שעות ביממה, על מנת להבחין באויבים הקרבים ובאים לעיר. הוא צפה גם אל העיר פנימה, על מנת לאתר שרפות בהקדם האפשרי. במגדל היו שלוש קומות, ולעיתים שימשה הקומה הראשונה כבית הכלא העירוני. שאר הקומות שימשו כארכיון, נשקייה, אולמות פגישות ועוד. בתחתית המגדל מוביל מעבר מקומר מן הרחוב אל החצר הפנימית, בה הייתה כיכר השוק. בזמנים פחות נאורים, חתולים, שבתקופה ההיא היו קשורים למאגיה שחורה, הושלכו מהמגדל מסיבה שטרם הובנה עד היום. ב-1999 הכריז אונסק"ו על אולם הבד ומגדל הפעמונים אתר מורשת עולמית עם שאר מגדלי הפעמונים של בלגיה וצרפת. בעבר ניתן היה להגיע אל אולם הבדים באמצעות סירה דרך מעבר המים איפרלה (Ieperlee), אך כיום מעבר זה כוסה. האולמות המרווחים בקומת הקרקע, שם נמכרו בדים וצמר, משמשים כיום כאולם תצוגה; בקומה השנייה, ששימשה בעבר כמחסן, שוכן כיום מוזיאון שדות פלנדריה, המוקדש להיסטוריה של מלחמת העולם הראשונה. מגדלי הפעמונים של בלגיה וצרפת קרבות איפר מדיה וקבצים בנושא אולם הבד בוויקישיתוף אתר האינטרנט הרשמי של אולם הבד
ערוץ הכלבים (סדרת טלוויזיה)

ערוץ הכלבים (באנגלית: TV Colosso, ידוע גם בשם The Hot Dog Channel) היא סדרת טלוויזיה שמקורה בברזיל, ששודרה ב-1997 בטלוויזיה החינוכית בדיבוב עברי. בתוכנית כיכבו בובות כלבים שעובדים בתחנת טלוויזיה. הסדרה הורכבה מקטעים קצרים ששימשו כקטעי מעבר בין סדרות אחרות ששודרו בחינוכית ושודרו במקור בקיץ בשעות הבוקר ובשידורים חוזרים בשעות אחר הצהריים. המנהל שוקי - עוזר המנהל ומנחה החידון פרסילה - המפיקה של ערוץ הכלבים בוקי - הבמאי של ערוץ הכלבים צנובר - אחד מטכנאי התחנה פרשן - מגיש חדשות הערוץ מכשי המכשף - מכשף מגלה עתידות ג'ק פאלאדיום - מנחה טלוויזיה שהיה מספר שקרים, שאחיניו שהיו צופים בו, מעירים לו דרך המסך והוא היה מתעמת איתם מחוצה לו. קוסטלו - מאוהב בפרסיליה רובוכלב - כלב רובוטי על גלגלים קנובר - אחד מטכנאי התחנה סנובר- אחד מטכנאי התחנה סופיה - הייתה המתחרה של פרסיליה. חד-חוטם בובי - היה המתחרה של קוסטלו על ליבה של פרסילה. "ערוץ הכלבים", במסד הנתונים הקולנועיים IMDb (באנגלית) ערוץ הכלבים, במיזם "אישים" לתיעוד היצירה הישראלית מידע על התוכנית (בפורטוגזית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
ישיבת כנסת יצחק (מודיעין עילית)

ישיבת כנסת יצחק קריית ספר (מכונה גם חדרה - קריית ספר, או בראשי התיבות חדק"ס) היא ישיבה גדולה ליטאית בעיר מודיעין עילית. בישיבה כ-400 בחורים. הישיבה נוסדה על ידי הרב אבא מרדכי ברמן, ונקראה אז בשם ישיבת "עיון התלמוד". בשנת ה'תשס"ב (2002) הישיבה עמדה על סף סגירה בשל חולשתו של הרב ברמן. בעקבות כך ביקש הרב מיכל יהודה ליפקוביץ, מהרב יהושע גרשון ארנברג, ראש ישיבת כנסת יצחק בחדרה, שייקח את הישיבה תחת חסותו. הרב ארנברג שלח למקום צוות חדש בראשות הרב שמעון נוביק, וכן בחורים מישיבתו. לצד הרב ארנברג המשיך הרב ברמן להעביר את ה"שיעור הכללי", עד לפטירתו בשנת ה'תשס"ה (2005). בשנותיה הראשונות תפקדה הישיבה כסניף של הישיבה בחדרה. קבלת בחורים חדשים נעשתה בידי הרב ארנברג, אנשי צוות ותלמידים היו עוברים בין הישיבות באופן שוטף לפי שיקולי ההנהלה. לאחר חמש שנות פעילות מינה הרב ארנברג בתחילת שנת הלימודים ה'תשס"ח (2008) את הרב יעקב קרפ ששימש עד אז ר"מ בחדרה, לכהן כראש הישיבה. מאז החלה הישיבה להתגבש באופן עצמאי, בראשות הרבנים נוביק וקרפ. בשנת ה'תשע"ב (2012) הושלמה ההתנתקות בין שתי הישיבות, עם כניסת הישיבה במודיעין עילית לבנייני הקבע החדשים שלה. הרב יעקב קרפ פרש בסיוון ה'תשע"ז (2017) מתפקידו כראש הישיבה לאחר שנקרא לעמוד בראשות ישיבת קריית מלך, בעקבות פטירת הרב שמואל יעקב בורנשטיין. ראש הישיבה כיום הוא הרב שמעון נוביק; המשגיח הוא הרב יהושע עלזאס. צוות הר"מים: הרב יחיאל פישהוף - מחבר סדרת הספרים "טעם ודעת" על סדר טהרות; הרב מנחם בראך; הרב אליעזר שטיינהויז; הרב דוד מרדכי מרגליות; הרב ישראל אלתר והרב ישראל משה יגלניק. בעבר כיהנו כר"מים: הרב שמואל יהודה מלר, שפרש בקיץ ה'תש"ע (2010) עם מינויו לר"מ בישיבת פוניבז'; הרב איסר זלמן שוורצמן, שפרש בחורף ה'תשע"ז (2017); הרב אהרן ולדמן, שפרש בקיץ ה'תשע"ז (2017). עם הקמתה שכנה הישיבה במבנה ישיבת "עיון התלמוד" ברחוב שדי חמד במודיעין עילית. בשנה הראשונה נדדה הישיבה בין בתי מדרש שונים בעיר, ואף שכרה במשך תקופה את קומת המרתף של ת"ת "דעת זקנים". באלול ה'תשס"ג (2003) הוקצה עבור הישיבה שטח ברחוב מסילת ישרים בעיר, שבו הועמדו קרוואנים. מבנה בית המדרש הורחב מספר פעמים עם הגידול במצבת התלמידים. באלול ה'תשע"ג (2013) נכנסה הישיבה למבני הקבע שלה ברחוב שערי תשובה 4 בעיר. באלול ה'תשע"ו (2016) נוספה קומה תשיעית לבניין הישיבה. לצד הישיבה הגדולה שבה כ-350 בחורים, מוסדות הישיבה כוללים גם כולל אברכים המונה כ-100 אברכים. עד לקיץ ה'תשע"ז (2017) שכן הכולל בעזרת הנשים של הישיבה. בקיץ ה'תשע"ז (2017) עבר הכולל למבנה קבע ברחוב שערי תשובה בעיר. בראשות הכולל עומד הרב אלכסנדר שטרנבוך ובנשיאות הכולל עומד הרב דוד כהן ראש ישיבת חברון. באלול ה'תשע"ד (2014) נוספו למוסדות הישיבה שתי ישיבות קטנות, "משכן עזרא" ו"אבן האזל". באלול ה'תשפ"א (2021) נסגרה ישיבת "משכן עזרא" ורק שיעור ג' נשאר והוא הועבר לחדר"ש בעזרת נשים עד אלול ה'תשפ"ב (2022). באלול ה'תשפ"ג (2023) נוספה למוסדות הישיבה ישיבה קטנה "משכן התלמוד".
אי הדובים (סדרת טלוויזיה)

אי הדובים (צרפתית: L'Île Aux Ours) היא סדרת אנימציה בת 26 פרקים שמקורה בצרפת ושודרה ב-1990 בערוץ 2 הנסיוני בדיבוב של אולפני זאונד, ובהמשך שנות ה-90 בטלוויזיה החינוכית בדיבוב חדש. חלק מפרקי הסדרה של אולפני זאונד נכללו בחלק מסדרת הקלטות "סיפורים קלאסיים מצוירים". גיבור הסדרה הוא דב בשם אדי שהגיע בטעות בהיותו גור לאי של ארנבים. אדי מתבגר ביחד עם חברו הארנב מקס ומשוכנע שגם הוא בעצמו ארנב. אך כשהוא מתבגר רוח רפאים קטנה מספרת לו שהוא בעצם דב. אדי מחליט לצאת למסע בכדור פורח כדי לחפש את בני מינו. מקס מתגנב לכדור הפורח בניגוד להוראותיו של אדי וכמו כן גם רוח הרפאים נלקחת בטעות. וכך יוצאים השלושה למסע לחיפוש אי הדובים. "אי הדובים", במסד הנתונים הקולנועיים IMDb (באנגלית) "אי הדובים", במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
סבב הגרנד פרי בשחמט

סבב הגרנד פרי הוא סדרה בת שש תחרויות שחמט שמאורגנות על ידי פיד"ה. השחמטאים שזוכים להישגים המשוקללים הגבוהים ביותר בסדרה נמנים עם הזכאים להשתתף בתחרות המועמדים לאליפות העולם בשחמט, לגברים ולנשים בהתאמה. הנוהג לקיים סדרות אלו כשלב מקדים לאליפות העולם החל בשנת 2008. סבב הגרנד פרי, באתר פיד"ה (באנגלית) ערך זה הוא קצרמר בנושא שחמט. אתם מוזמנים לתרום לוויקיפדיה ולהרחיב אותו.
רחמים אלעזר

רחמים אלעזר (בשמו האמהרי מהרטו מוצ'נך; נולד ב-1955) הוא שדרן רדיו בקול ישראל שהיה פעיל למען עלייה וקליטה של ביתא ישראל. נולד בכפר באזור סקלט שבמחוז בגמדר שבאתיופיה למשפחת אריסים יהודית. בילדותו עסק ברעיית צאן עד אשר החל ללמוד בבית הספר היהודי שבאמבובר שממנו המשיך לבית ספר כללי בעיר גונדר. בשלהי שנות ה-60 פגש בשלושה עיתונאים ישראליים בהם ארנולד שרמן ושלום רוזנפלד שעזרו לו להגיע לישראל ב-1971. בהגיעו לישראל נתמך על ידי העיתונאים ונשלח להתחנך בכפר הנוער אלוני יצחק שבסיומם גויס לעתודה האקדמית במסגרת צה"ל שבה למד לימודי אפריקה והמזרח התיכון באוניברסיטת תל אביב ובהמשך למד בה תקשורת. בשלהי שנות ה-70 ובמרוצת שנות ה-80 שימש כפעיל למען עליית קהילתו בתחילה במסגרת התאחדות יהודי אתיופיה בישראל ובהמשך בארגונים אחרים בהם המועצה הציבורית למען יהודי אתיופיה. בתחילת שנות ה-80 החל בתפקידו הנוכחי כשדרן רדיו ומגיש חדשות בשפה האמהרית ברדיו רק"ע. רחמים אלעזר וברוך המאירי (עורכים), חלום בן סורגים, גפן, 1998 דב גולדשטין, "ספל קפה עם רחמים אלעזר", מעריב, 19 בינואר 1979 סיני גז, ריאיון עם רחמים אלעזר, באתר פרויקט עדות רחמים אלעזר, ‏""איגרות עתונאיות" על הפלשים ולמענם בשנים 1908-1936", קשר 1, אביב 1987, עמ' 97-95
1-בוטנול

1-בוטנול או n-בוטיל אלכוהול הוא כוהל ראשוני, המכיל 4 אטומי פחמן בשרשרת לא מסועפת, הנוסחה המולקולרית C4H9OH. הכוהל מופיע בטבע כתוצר משני של תסיסה של סוכרים ופחמימות אחרות ומצוי בכמה מאכלים ומשקאות. החומר משמש כממס בייצור לכה וכתוסף מזון לשיפור ארומה בחמאה, שמנת, גלידה, ממתקים ומאפים. היישום העיקרי של 1-בוטנול הוא כחומר גלם לסינתזה של האסטר בוטיל אצטט (משמש בעצמו כתוסף טעם למזון וממס תעשייתי). להפקת 1-בוטנול הופכים פרופן לבוטיר-אלדהיד: CH 3 CH = CH 2 + H 2 + CO ⟶ CH 3 CH 2 CH 2 CHO {\displaystyle {\ce {CH3CH=CH2 + H2 + CO -> CH3CH2CH2CHO}}} . התגובה מתרחשת בקטליזה של קומפלקסים מסיסים במים של רודיום והאלדהיד הנוצר בתגובה יוצר פאזה נפרדת. חיזור במימן הופך את האלדהיד לכהל: CH 3 CH 2 CH 2 CHO + H 2 ⟶ CH 3 CH 2 CH 2 CH 2 OH {\displaystyle {\ce {CH3CH2CH2CHO + H2 -> CH3CH2CH2CH2OH}}} . 1-בוטנול משמש לייצירת בוטיל אצטט – ממס ותוסף מזון על ידי תגובה עם חומצה אצטית בקטליזה של חומצה גופרתית. בנוסף משמש 1-בוטנול כמרכיב בבשמים וכממס למיצוי שמנים אתרים, חומרים אנטיביוטיים, הורמונים וויטמינים. החומר משמש כממס לצבעים, שרפים טבעיים ומלאכותיים, אלקלואידים ועוד. הוצע להשתמש בחומר כתחליף לסולר ובנזין. יתרונו על אתנול כדלק הוא בצפיפות האנרגיה ובנוחות האחסון שלו. מתקיים מחקר שמטרתו יצירת כמויות גדולות של החומר על ידי חיידקים. 1-בוטנול נספג במהירות דרך המעי או הריאות. בבעלי חוליות החומר מחומצן לאלדהיד במנגנון דומה לזה של אתנול כלומר על ידי האנזים אלכוהול דהידרוגנז. בוטיר-אלדהיד מתחמצן בהמשך לחומצה בוטירית והיא הופכת בתאים בשלמות לדו־תחמוצת הפחמן ומים. הרעילות בבליעה נמוכה וערכי LD50 שנמדדו בחולדות היו 790–4360 מ"ג לק"ג מסת גוף (בהשוואה ל-7,000-15,000 מ"ג לק"ג עבור אתנול). בכמויות שאינן קטלניות החומר מדכא את מערכת העצבים המרכזית בדומה לאתנול אך השפעתו המשכרת חזקה יותר בשל האיטיות היחסית בה הוא מתחמצן. מדיה וקבצים בנושא 1-בוטנול בוויקישיתוף Ranganathan, Sridhar, and Costas D. Maranas. "Microbial 1‐butanol production: Identification of non‐native production routes and in silico engineering interventions." Biotechnology journal 5.7 (2010): 716-725.
טרינאקריה

האם התכוונתם ל... טרינאקריה (הרלדיקה) – צורה של טריסקל המאופיינת בשלוש רגליים רצות, המכופפות בברך ומחוברות במרכז לראש של אישה (גורגונה). מופיעה על דגלה וסמלה של סיציליה כמו גם על סמלה של קומונת Càccamo (בעיר המטרופולינית של פלרמו) (לחצו לצפייה בדגל סיציליה ) ממלכת טרינאקריה – שם נרדף בימי הביניים לממלכת סיציליה (אחרי שנת 1302) טרינאקריה (Θρινακία) – שם יווני עתיק לאי סיציליה שפירושו שלוש פינות ומתייחס לצורתו המשולשת של האי סיציליה טרינאקריה (בול) – בול דואר ידוע של נאפולי משנת 1860 (לחצו לצפייה בבול ) טריסקל
אלבה פהרוואר

אלבה פהרוואר (בהונגרית: Alba Fehérvár) היא קבוצת כדורסל הונגרית מהעיר סקשפהרוואר, המתמודדת בליגת העל ההונגרית וביורופקאפ. הקבוצה נוסדה בשנת 1949. בתחילת שנות ה-90 נרכשה הקבוצה על ידי בעלים פרטיים ושמה השתנה ל"אלבקומפ", מאז החלה להאבק על תארים בצמרת הטבלה. בעונת 1997/98 זכתה הקבוצה באליפות הראשונה שלה. ובעונת 1998/99 זכתה הקבוצה בדאבל הראשון שלה. בעונה שלאחר מכן זכתה בדאבל השני. בעונת 2012/13 זכתה הקבוצה בדאבל השלישי שלה. בתחילת עונת 2013/14 שונה שם הקבוצה ל"אלבה פהרוואר". בעונת 2016/17 זכתה בדאבל הרביעי שלה. הקבוצה השתתפה בעבר בגביעי אירופה השונים. בין היתר בגביע קוראץ', גביע ספורטה וביורופ-קאפ, בו הגיעה עד שלב רבע הגמר והפסידה לקבוצת דינמו מוסקבה בסיכום שני מפגשים. בעונת 2008/09 השתתפה ב"ליגה המרכז אירופאית" (CEBL), בה זכתה בגביע לאחר ניצחון בגמר מול קבוצת אלבה טימישוארה 66-92. בעונת 2013/14 השתתפה הקבוצה בשלב הבתים של היורוקאפ בפעם הראשונה בתולדותיה. הקבוצה מארחת באולם הספורט וודאפון-ספורטצנטרום בעיר, המכיל 3,000 מקומות ישיבה. הליגה ההונגרית: אליפות (5): 1998, 1999, 2000, 2013, 2017 מקום שני: 2006, 2011, 2016 חצי גמר: 1996, 2000, 2003, 2004, 2005, 2008, 2012 הגביע ההונגרי: זכייה (4): 1999, 2000, 2013, 2017 גמר: 2004, 2005, 2011 חצי גמר: 2006, 2007, 2010, 2012 יורופ-ליג: רבע גמר: 2005 אתר האינטרנט הרשמי של אלבה פהרוואר ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
ריו בראבו

האם התכוונתם ל... ריו בראבו / ריו גראנדה – נהר הזורם מדרום ארצות הברית אל מקסיקו. ריו בראבו הוא שמו המקסיקני, ריו גראנדה – האמריקאי. ריו בראבו (סרט) – מערבון אמריקאי משנת 1959 שביים הווארד הוקס בכיכובו של ג'ון ויין.
סיגמא-אדיטיביות

במתמטיקה, פונקציה ממשית μ {\displaystyle \mu } המוגדרת על משפחה (סגורה לאיחוד בן-מניה) של תת-קבוצות של קבוצה A היא אדיטיבית אם לכל שתי קבוצות זרות A , B {\displaystyle A,B\,} במשפחה מתקיים μ ( A ∪ B ) = μ ( A ) + μ ( B ) {\displaystyle \mu (A\cup B)=\mu (A)+\mu (B)} ; וסיגמא-אדיטיבית אם לכל סדרה   A 1 , A 2 , ⋯ ∈ A {\displaystyle \ A_{1},A_{2},\cdots \in {\mathcal {A}}} של קבוצות זרות מתקיים μ ( ⨄ n = 1 ∞ A n ) = ∑ n = 1 ∞ μ ( A n ) {\displaystyle \textstyle \mu \left(\biguplus _{n=1}^{\infty }{A_{n}}\right)=\sum _{n=1}^{\infty }{\mu (A_{n})}} . כל פונקציה סיגמא-אדיטיבית היא בפרט אדיטיבית, אבל ההפך אינו נכון. למשל, אם F על-מסנן לא עיקרי על המספרים הטבעיים, הפונקציה המתאימה ל-A את הערך 1 אם A שייכת ל-F ו-0 אחרת היא אדיטיבית, אבל לא סיגמא-אדיטיבית. עקרון החיבור אָלֶף אֶפֶס טור מידה (מתמטיקה)
בריאן גריפין

בריאן גריפין (באנגלית: Brian Griffin) הוא אחת הדמויות הראשיות בסדרת האנימציה "איש משפחה". בריאן הוא כלב המחמד של משפחת גריפין. דמותו של בריאן נוצרה, עוצבה ודובבה על ידי סת' מקפרלן. בריאן ערך את הופעת הבכורה שלו בסדרה ב-20 בדצמבר 1998 והשתתף גם בספין-אוף "המופע של קליבלנד". בריאן הוא כלב מואנש עם פרווה לבנה. בעל התנהגות אנושית. למעט מקרים בהם התנהג כמו כלב לצרכים קומיים. במרבית הפעמים, התנהג בריאן בצורה אינטליגנטית וחכמה יותר משאר הדמויות בסדרה. בריאן מביע רבות בסדרה עמדות השייכות לשמאל האמריקאי, והוא חבר ופעיל במפלגה הדמוקרטית. הוא גם כתב מספר רומנים שנחלו כישלון. חברו הטוב ביותר של בריאן היה סטואי גריפין. במהלך הסדרה, בריאן נגמל מעישון סיגריות ומעישון מריחואנה. אך ניכרת אצלו לאורך מספר פרקים נטייה לאלכוהוליזם. על פי הסדרה, לחם במלחמה בעיראק. בריאן נהרג בעונה ה-12 בפרק ה-6 "חייו של בריאן" ששודר ב-24 בנובמבר 2013 לאחר שנפגע על ידי מכונית. לאחר מותו של בריאן, הוא הוחלף על ידי ויני, כלב בעל מבטא איטלקי, שהוא הכלב החדש שמשפחת גריפין אימצו כדי להתגבר על מותו של בריאן. בהמשך העונה, בפרק חג המולד, דמותו של בריאן שבה לסדרה, לאחר שסטואי חוזר לעבר בעזרת מכונת הזמן שלו כדי להציל את בריאן. בריאן קיבל ביקורות חיוביות רבות. צופים רבים של הסדרה מחשיבים את בריאן לדמות הטובה ביותר בה וכי החברות בינו לבין סטואי נהדרת.. בנוסף, נאמר גם בביקורת על בריאן כי אם סת' מקפרלן יירצה לעשות פרודיה על ג'יימס בונד, בריאן יהיה בחירה מושלמת לתפקיד. ההפקה קיבלה ביקורות שליליות רבות בעקבות מותו. בריאן הופיע כדמות אורחת בסדרה "סאות' פארק", בפרק פרודיה על הסדרה "איש משפחה" ובסדרת הספרים המבוססת על סדרה זו. בנוסף, בריאן וסטואי הגישו פרס אמי יחדיו. מדיה וקבצים בנושא בריאן גריפין בוויקישיתוף בריאן גריפין, במסד הנתונים הקולנועיים IMDb (באנגלית) בריאן גריפין, באתר רשת Fox (באנגלית) בריאן גריפין, באתר Family Guy Wiki (באנגלית) נועה הרשקוביץ‏, אחד מגיבורי "איש משפחה" נהרג בפרק החדש – גלו מי זה, באתר וואלה, 25 בנובמבר 2013 הפרק השמיני Top 25 Family Guy Characters, באתר IGN,‏ 18 באוגוסט 2010 Rednecks and Broomsticks/From Bed to Worse/Dog Gone/G-String Circus, באתר The A.V. Club,‏ 14 בדצמבר 2009 What Else Should Family Guy Make Fun Of?‎, באתר IGN,‏ 11 בפברואר 2010
VEF ריגה

VEF ריגה (בלטבית: VEF Rīga) היא קבוצת כדורסל לטבית מהעיר ריגה, המתמודדת בליגת העל הלטבית, ליגת VTB ובליגת האלופות בכדורסל. הקבוצה הוקמה שנת 1929. לאחר סיפוחה של לטביה לברית המועצות השתתפה בליגה הסובייטית, בה הגיעה למקום השלישי בעונות 1959/60, 1965/66, 1990/91. עד להתפרקות ברית המועצות הקבוצה הפסיקה להתקיים בשנת 1992. בשנת 2007 הוקמה הקבוצה מחדש והחלה לטפס לצמרת הליגה הלטבית וזכתה בשלוש אליפויות רצופות. בעונת 1991/92 השתתפה הקבוצה בגביע ספורטה והודחה על ידי קבוצת אולימפיה ליובליאנה בשלב השני של המוקדמות. במסגרת הליגה הבלטית, הקבוצה משתתפת מאז עונת 2007/08. ובנוסף השתתפה בליגת VTB מאז הקמתה ועד לעונת 2018/19. במקביל החלה הקבוצה להשתתף במפעלים אירופאים של היורוצ'לנג' והיורוקאפ. בעונות 2011/12, 2013/14 השתתפה הקבוצה במוקדמות היורוליג ולא הצליחה להגיע לשלב הבתים. מאז עונת 2009/10, מארחת הקבוצה ב"ארנה ריגה" שהוקם בשנת 2008 ומכיל 12,500 מקומות ישיבה. בשנים 2019–2022 הקבוצה זכתה ברצף באליפות הליגה הלטבית. בתקופה זו מארקס מייריס היה בין כוכבי הקבוצה ופעמיים זכה בתואר MVP של הפלייאוף. בעונת 2020/2021 בליגת האלופות בכדורסל הקבוצה הגיע לשלב הבתים. הליגה הלטבית: אליפות (9): 2011, 2012, 2013, 2015, 2017, 2019, 2020, 2021, 2022 מקום שני: 2009, 2010, 2014, 2018 חצי גמר: 2008 הליגה הבלטית: גמר: 2011 חצי גמר: 2012 אליפות ברית המועצות; חצי גמר: 1960, 1966, 1991 מדיה וקבצים בנושא VEF ריגה בוויקישיתוף אתר האינטרנט הרשמי של VEF ריגה VEF ריגה, ברשת החברתית פייסבוק VEF ריגה, ברשת החברתית אקס (טוויטר) VEF ריגה, ברשת החברתית אינסטגרם ערך זה הוא קצרמר בנושא לטביה ובנושא כדורסל. אתם מוזמנים לתרום לוויקיפדיה ולהרחיב אותו.
צבע (מקצוע)

צַבָּע או סייד (לעיתים נקרא בטעות צַבָּעִי) הוא אדם שמקצועו סיוד וצביעה של מבנים (קירות, דלתות, משקופים, סורגים). מלאכתו של הצבע נעשית בשני הקשרים: במסגרת פעולות הגימור של בניין חדש, שבהן יש לצבוע את הקירות, המשקופים והדלתות בבניין זה. במסגרת התחזוקה השוטפת של בניינים קיימים. צביעת רהיטים נעשית בדרך כלל על ידי נגרים. כלי העבודה העיקריים של הצבע הם המברשות המשמשות אותו לצביעה. בנוסף נעזר הצבע במרית, סרט דביק (מסקינגטייפ), נייר זכוכית, מלטשת ודבק שפכטל לתיקון ויישור המשטחים המיועדים לצביעה ובסולם, המאפשר לו להגיע לחלקים הגבוהים של הדירה או האולם. חלק ניכר מהצבעים פועלים כעצמאיים, המקבלים הזמנות מקבלני בניין ומלקוחות פרטיים. ההכשרה למקצוע הצבע נעשית בדרך של חניכה. אדם הרוצה להיות צבע מצטרף כשוליה לצבע ותיק, ולומד ממנו את רזי המקצוע. צבע (חומר) צביעה בהתזה
רוט (אנדרואיד)

פעולת רוט (מאנגלית: root) הוא התהליך של מתן אפשרות לטלפונים חכמים, מחשבי לוח, ומכשירים אחרים המריצים את מערכת ההפעלה אנדרואיד להשיג הרשאות לניהול המכשיר. ביטוי נפוץ לתהליך נקרא "פריצת" המכשיר, אף על פי שהשם אינו מדויק. פעולת הרוט מתבצעת לעיתים קרובות במטרה להתגבר על מגבלות שיצרניות החומרה והמפעילות הסלולריות שמות על המכשירים, וכתוצאה מכך מתאפשרת היכולת לשנות או להחליף את יישומי המערכת והגדרות, להפעיל יישומים מיוחדים שדורשים הרשאות ברמת מנהל מערכת, או לבצע פעולות אחרות שאינן נגישות למשתמש האנדרואיד הרגיל. פעולת הרוט יכולה גם להקל על הסרה מלאה או החלפה של מערכת ההפעלה של המכשיר, בדרך כלל עם גרסה חדשה יותר של מערכת ההפעלה הנוכחית על המכשיר. במקרים מסוימים, פעולת הרוט תסיר את אחריות היצרן מהמכשיר. מכיוון שמערכת ההפעלה אנדרואיד בנויה על ליבת לינוקס, פעולת הרוט על מערכת האנדרואיד דומה להשגת הרשאות ניהול על מערכת ההפעלה לינוקס או כל מערכת הפעלה דמוית יוניקס כגון BSD ו-OS X. מקור השם לפעולה הוא בשם root שהוא השם המקובל למשתמש המערכת במערכות דמויות יוניקס. למשתמש זה יש, באופן מסורתי, גישה לא מוגבלת למערכת ולכן המשמעות של יכולת להריץ הוראות או תוכניות כ־root היא שליטה מלאה במערכת. אנדרואיד (מערכת הפעלה) פריצת iOS CyanogenMod גוגל נקסוס עומר שלום, ‏פריצה לאנדרואיד - יש דבר כזה, אבל למה זה טוב?, באתר ‏מאקו‏, 9 בינואר 2012
אנוליס פינוקיו

אנוליס פינוקיו (שם מדעי: Anolis proboscis) הוא מין של לטאה ממשפחת האנוליסיים. המין נקרא "פינוקיו" בשל רקמת עור ארוכה בסמוך לחוטמו, דמוית אף ארוך. זהו מין אנדמי לאקוודור. המין זוהה לראשונה ב-1953 ונראה מספר פעמים עד לשנת 1960. במשך 45 שנה לא נראה שוב ונחשב למין נכחד, עד שנתגלה מחדש ב-2004, ומאז זוהה פעמים נוספות. מדיה וקבצים בנושא אנוליס פינוקיו בוויקישיתוף אנוליס פינוקיו, באתר ITIS (באנגלית) אנוליס פינוקיו, באתר NCBI (באנגלית) אנוליס פינוקיו, בבסיס הנתונים ARKive (באנגלית) אנוליס פינוקיו, באתר האנציקלופדיה של החיים (באנגלית) אנוליס פינוקיו, באתר GBIF (באנגלית) מידע על המין מאתר anoleannals זה לא שקר: "לטאת פינוקיו" צצה מחדש אחרי 50 שנה, באתר וואלה, 7 באוקטובר 2013 אנוליס פינוקיו באתר הרשימה האדומה של IUCN קיימת עדות לנוכחותו של המין בפרו אולם עדות זו לא הוכחה מעולם Almendariz, A. C.; Vogt, C. "Anolis proboscis (Squamata: Polychrotidae), Una lagartija rara pero no extinta". Politécnica. 27 (4): Biología 7 133–135. 2007 Main, Douglas. "Once 'Extinct' Pinocchio Lizard Pokes His Nose Out". LiveScience.com. October 4, 2013 ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.